શુંભવિષ્યનો માણસ મશીનમાં સમાઇ જશે? શું માણસ દરેક વસ્તુ માટે મશીન પર ડિપેન્ડેબલ બની જશે? આવા અનેક પ્રશ્નો પર આજની પેઢી સવાર થઇને દોડી રહી છે. ઇન્સ્ટાગ્રામ, ફેસબૂક, વોટ્સઅપ જેવી સોશિયલ નેટવર્કિંગ સાઇટ પર આજનું યૂથ એટલું એક્ટિવ જોવા મળે છે કે લાઇક અને કમેન્ટ વિના તેમની દિનચર્યા ખતમ થતી નથી. આખાય દિવસ સુધી મોબાઇલ અને કમ્પ્યૂટર પર ફોટો અને સ્ટેટસ અપડેટ કરનાર યંગસ્ટર્સને એવા ખ્યાલ નહીં હોય કે મશીન પણ તેમનો ચહેરો બનાવી રહ્યું છે. વિશ્વમાં પ્રથમ વખત કોઇ આર્ટિસ્ટે માણસનો ચહેરો મશીનની દ્રષ્ટિએ કેવો લાગે છે તેનું સ્કલ્પચર બનાવ્યું છે. આપણે જે ફોટો સોશિયલ મીડિયા પર અપલોડ કરીએ છીએ તેને કોડિંગ કરવાનું કામ તેને ઓળખવાનું કામ મશીન આટલંુ ઝડપી કેમ કરે છે? કરોડો ફોટો વચ્ચે તમારો ફોટો કેમ ગૂમ થઇ જતો? વિશ્વના અનેક સ્થળોએ મૂકેલા મોટા સર્વરો તમારી અંગત માહિતી સાચવી રાખે છે તેની પાછળનું અનોખું ગણિત છે. મશીન તમારા ચહેરાને ઓળખવા પાછળ જે ચહેરાના સ્પોટનો યૂઝ કરે છે. તેવા જ લક્ષણોનો ઉપયોગ ચિત્રકારો અને સ્કલ્પચર આર્ટિસ્ટો કરતાં હતાં. ચહેરાની લાક્ષણિકતા સમજવી આમ તો અઘરી છે. પરંતુ ભવિષ્યમાં મશીન તમારા ચહેરાના હાવભાવને ધ્યાનમાં રાખીને બિહેવિયર કરશે. હવે સોશિયલ મીડિયા પર તમારો ફોટો અપલોડ કરતાં એ વાતનું ધ્યાન રાખવું કે તમારો ઓરિજનલ ફોટો ભલે બેસ્ટ હોય પરંતુ મશીનની દ્રષ્ટિએ મોન્સ્ટ કે માણસ જ હશે.